eo eo eo en eo eo eo eo es en en it eo eo en en eo eo eo en en eo eo eo eo eo en en eo eo eo eo eo en en eo eo eo pt en en eo eo eo eo eo en en eo eo en en en eo eo en en en pt eo eo eo eo en en uk eo eo eo eo en en eo eo eo eo en en en en de eo en en fr en eo en en cs cs da en en en cs cs en en cs en da en cs en en en cs cs da en da cs en en cs en hu eo
Izolita esperantisto sercxas lokon por utiligi la Karan Lingvon kiun li amas.
Jam mi sukcesis hejmeniri de Nova Jorko post la sacerdotigxo de mia kara amikino, Linda Wilson. La vojagxo mem estis iom strecxiga, tamen entute mi devas diri, ke gxi multe placxis al mi! Estis nepriskibeble bone denove renkonti al Linda kaj HL...post 23-jara apartigo! Ni kune babiladis kvazaux seninterrompe.
La sacerdotiga ceremonio estis aparte bela. Kutime je la malgranda pregxejo de Linda kolektigxas nur manpleno da adorantoj, sed okaze de la sacerdotigo amasigxis pli ol cent homoj! Prezidis la episkopo David Bena (bona e-nomo por episkopo) kaj partoprenis multe da aliaj sacerdotoj. Sxajnis, ke duono de la malgranda vilagxo de Delhi kunfestis la okazon!
Pli ol la religiaj aferoj, placxis al mi konatigxi la regionon kaj renkonti la geamikojn de L. kaj HL. Ili cxiuj estis senesepte afablaj kaj bonvenigaj. La vilagxo Delhi estas belega, kaj se miaj familianoj ne estus jam enradikigxintaj en Norda Karolino, eblas ke mi translokigxus al tiu novjorka regiono! Tiom gxi belas!!
Mi min preparas por la vojagxo al Nova Jorko kie sacerdotigxos mia malnova amik(in)o, Linda. Jam pasis pli ol dudek jaroj ekde mi laste vidis sxin kaj sxian edzon, H.L. Malgraux miaj timoj rilate la vojagxo sola, mi ege anticipas denove kunigxi kun ili.
Jen mia itenerio: mi forflugos matene la 21-an de oktobro atinganta nov-jorkon tiun posttagmezon. Mi tie luos auxton kaj veturos proks. sepdek mejlojn gxis la urbeto Sud-Kortrajto. Mi tranoktos tiun unuan nokton cxe la hejmo de Linda kaj H.L., sekve mi enlogxigxos en hotelo proksime de ili. Sxi sacerdotigxos je dimancxo, la 23-a. Mi partoprenos la cermonion kiel "Prezentanto," (angle, Presenter). La 25-an mi reveturos al Albany kaj de tie mi hejmenflugos.
Mirigas min la korupteco de nia nuna registaro. La Administrado Busxa kaj la tuta estrado de la Respublikanoj estas apopleksige fia. Ili estas koruptaj mensoguloj kiuj volas nur ricxigi siajn amikojn (samtempe ricxigante sin mem). Ne zorgas ili pri la ordinaraj homoj. Ne zorgas ili pri la vero. Zorgas ili nur pri tio kio pliricxigas kaj plipotencigas sin. Oni nomis cxi tiun registaron la Kulturo de Korupteco, kaj ja prave oni tiel nomis ilin.
Jen mia solena promeso: mi neniam vocxdonos favore al iu kiu aprobis la kandidatecon de G.W.Busxo! Mi prefere subtenus la Demokatajn socialistojn ol vocxdoni por fasxistaj Respublikanoj!! Cxefe mi bedauxras, ke ne ekzistas tauxga alternativo al tiuj du tendencoj.
Posted by Micxjo at 9/29/2005 01:06:00 PM No comments:
Wednesday, September 28, 2005
Mi renkontis malfacilajxojn kiam mi klopodis reeniri mian blogon. Montrigxas, ke mi estas malbona teknikisto rilate al la komputero. Estas nenio urgxe aldoninda al mia rakonto cxi tie, tamen mi volas utiligi cxiajn rimedojn por skribi E-e.
Hodiaux mi ricevis la plejlastan numeron de "esperanto," la oficiala organo de UEA. En tio estas raportoj pri la jxus okazinta UK en Vilno, Litovujo. Ankoraux mi devas nur revi pri partoprenado en UK....la venonta okazos en Florenco, Italujo, kaj mi ja revEGas partopreni gxin! Malgraux miaj revoj, mi ne scias kiel mi sxparos suficxe da mono por vojagxi tien. Mia revo resto tiel...nur revo:(
Cxi venontan monaton mi ja vojagxos al la sxtato Nova Jorko. Tie mi vizitos miajn malnovajn amikojn, Linda kaj H.L. Wilson, okaze de la sacerdotigo de Linda. Mi ne estas vidinta ilin dum la pasintaj dudek jaroj, do mi ege anticipas la renkontigxon.
Jam estas tempo iri al la spicisto....ni devas prepari la vespermangxon. Mi esperas, ke mi sekvantfoje facile eniros la blogon por aldoni miajn novajn Hazardajn Pensojn.
Posted by Micxjo at 9/28/2005 06:17:00 PM No comments:
Thursday, September 08, 2005
Jam tro longe mi neglektis cxi tiun eblecon utiligi mian karan lingvon. Multo okazis ekde mia lasta skribado.
Estas jam septembro, sed dum la auxgusta varmeco ni libertempis en Pigeon Forge (Kolomba Forgxejo) en la apud sxtato Tenesio. Tie ni gxuis tutan semajnon da senstrecxeco kune kun niaj amikoj Chris kaj Beth Oates kaj kun ties filino, Allison. Poste dum la semajno, kaj miaj patrino kaj sxia amikino, Nancy, renkontigxis kun ni kaj restis cxe ni la lastajn du noktojn.
Je la mateno kiam ni foriris por nia libertempo, ni venigis du el niaj dombestoj al la bestokuracisto por ke ili estu "endormigitaj." Tiuj estis nia kara hundo, Sadie, kaj niaj fidela kato, Charlie. Ili ambaux estis maljunaj kaj estis longtempe suferantaj pro diversaj kauxzoj. Do, la ferio komencigxis kun sento de tristo.
Du tagojn post nia foriro mi eksciis de Adamo kaj Sterlingo (kiuj restis hejme) ke, mia propra hundo, Bart, ne etis trovebla. Mi jam sciis, ke Bart estis maljuna kaj malbonsana. Do, ne surprizigxis mi kiam mi konstatis ke li foriris por morti. Bart-on mi havis proks. 13 jarojn, do mi estas kompreneble malgaja, sed li fakte havis bonan hundovivon, kaj mi tute respektas lian decidon malaperi lastmomente por havi al si kvietan trapason al la hunda paradiso.
Posted by Micxjo at 9/08/2005 11:00:00 AM No comments:
Tuesday, August 02, 2005
Cxi pasintan vendredon ricevis mi plej sxokigan malgajan novajxon. Temas pri mia malnova amikino, Linda, kiu informis, ke sia kuracisto diagnozis al sxi kanceron. Mankas al sxi asekuron, kaj ecx se sxi estus tion havanta, sxi ne fidas je kuracistoj kaj elektas ne suferi la kuracmetodojn kiujn kanceraj pacientoj travivas. Linda estis mia iama kunlaboranto je la hospitalo en Durhamo. Kaj sxi kaj sia edzo, HL, estis ankaux miaj narbaroj en la vilagxo Eflando. Tiutempe ni farigxis bonegaj amikoj ofte drinkante vinon kaj kafon, kaj tiel solvanta la problemojn de la mondo.
Nune, Linda logxas en la sxtato Nov-Jorko. Mi ne vidis sxin vizagxon al vizagxo ekde pli ol dudek jaroj kvankam ni ofte intersxangxas retmesagxojn. Tre deprimigxas mi pro sxia diagnozo. Mi vane esperas, ke eble eraris la kuracistoj. Kiam mi scias pli mi pli raportos.
Posted by Micxjo at 8/02/2005 06:51:00 PM No comments:
Monday, July 25, 2005
Ho, kiom malamas mi la someron! La varmeco estas preme malagrabla. Jam kelkaj en la okcidentaj sxtatoj mortis pro altegaj temperaturoj.
Cxi tie en la montaro la temperaturo altigxis gxis okdek sep gradoj, kaj en la piedmonta regiono oni preskaux atingis cent gradojn! Ho, kie estas la frostigo de auxtuno!
Cxi venontan semajnfinon la edzino kaj mi iros al la urbo Asheville [Asxvilo] por ferii la semajnfinon. Okazos tie granda strat-festo nomata "Belle Chere." Mi esperas, ke la tagoj malpli varmigxos dum nia vizito! Alie, mi ne certas cxu mi povas toleri la stratojn...
Kiel kutime, hontas mi la prokrastadon je skribado. Mi jam konfesis, ke mi estas malbona korespondanto...kaj tio ne sxangxigxis. :(
Posted by Micxjo at 7/25/2005 04:56:00 PM No comments:
Wednesday, June 29, 2005
Jam pasis tri semajnoj ekde mia lasta skribo. Mi sciis, ke tia estus mia kutimo...vere mi estas malbona korespondanto. (Nur petu al tiuj al kiuj mi promesis verki leterojn.)
Posted by Micxjo at 6/29/2005 06:29:00 PM 3 comments:
Friday, June 10, 2005
Denove al la laboro
Finigxas hodiaux mia libertempo. Fakte, tio ne gxenas al mi; mi estas preta reiri al la laborejo. Dum la semajno, mi mangxis kaj drinkis bone, kaj mi dormis multe. Entute, placxan semajnon!
Posted by Micxjo at 6/10/2005 06:11:00 PM No comments:
Monday, June 06, 2005
Jam la unua tago de la "somera ferio" por niaj infanoj. Gxojiga afero por ili, tamen al mi temas pri la fino de "libertagoj." Gxis la 11-a de auxgusto mi fakte ne havos solecon kaj kvietecon :( Ofte mi diras, ke mi estas la sola persono kiu malamas la lernejon ecx pli ol la infanoj. Tamen nun, mi deziras, ke la lernejo malfermu gxiajn pordojn dum la tuta jaro!
Mi ne devas labori cxi tiun semajnon, do mi esperas, ke mi povas esplori la eblecojn kiujn mi havas cxi tie cxe Blogger. Eble cxi tiu proceso fascinos min kaj mi farigxos avida blogisto kiu estas legata en la ecx plej foraj anguloj de la mondo.......aux eble porkoj flugos el miajn orelojn!
Multe da usonanoj jam planas vojagxi dum la somera ferio. Ni ne estas inter ili. Mia edzino multe laboras je sia profesio (mi estas multe mallaborema), do kiam sxi povas esti for de la oficejo, sxi okupigxas pri edukaj aferoj, cxu kiel studanto cxu kiel instruisto. Tio ne lasas al ni multe da tempo por ferii kiel familio.
Sekvos ion pri tiu familio.... Gxis la!
Posted by Micxjo at 6/06/2005 09:23:00 AM No comments:
Saturday, June 04, 2005
Cxu mi sukcesas dauxrigi mian novan blogon? Estis malfacile ecx trovi la gxustan pasvorton por rajti skribi cxi tiujn vortojn... Ofte tiel evidentigxos, ke mi estas prikomputila malspertulo.
Estas sabato matene. Mia edzino estas laboranta kelkajn horojn hodiaux, do sxi jam en Lenoir (la urbeto en kiu sxi laboras). Supozeble sxi hejmeniros je la tagmezo.
Tiu cxi estas la unua el sep liberaj tagoj por mi! Unu el la beneficoj de mia longtempa dejxoro estas ke mi amasas multe da horoj de "liberaj tagoj." Do, antauxnelonge, mi decidis ke mi ja gxuos tiujn pagatajn tagojn por ke mi povas malpli labori.
Sekvos pli da skribado....dum mi libertempas!!
Posted by Micxjo at 6/04/2005 08:34:00 AM No comments:
Friday, May 20, 2005
Jen la komenco de tio, kio miasupoze estos malofta skribado. Mia historio kiel verkisto/skribisto estas malglora. Multe da komencoj sekvataj de multe da neglektado. Eble cxi tiu forumo estos tiel alloga kaj facila, ke mi avide volos plu skribi.
Unualoke, legantoj rimarkas ke cxi tiu estas en la internacia lingvo, Esperanto. Mi adoptis gxin antaux multaj jaroj, precize en 1986.
Mi jam finis cxi tiun eksperimenton. Sukceson, mi esperas!
Posted by Micxjo at 5/20/2005 11:54:00 AM No comments:
Subscribe to: Posts (Atom)
View my complete profile
Esperanto Societo de la Karolinoj kaj Virginio